recursal/SuperWikiNEXT-32B huggingface dataset:
**অমি ত্রিবেদী** (জন্ম: ১৫ জুলাই ১৯৮২) হলেন একজন ভারতীয় টেলিভিশন এবং থিয়েটার অভিনেত্রী। ২০০৫–০৬ সালে, তিনি *কিট্টু সব জানতি হ্যায়*তে কিট্টু এবং ২০১০-১১ সালে জনপ্রিয় কৌতুক সিটকম*পাপড় পোল*এ কোকিলা চরিত্রে অভিনয়ের মাধ্যমে সর্বাধিক পরিচিতি অর্জন করেছেন।

ত্রিবেদী বেশ কয়েক বছর ধরে গুজরাটি থিয়েটারে অভিনয় করছেন এবং বেশ কয়েকটি হিন্দি ধারাবাহিকেও অভিনয় করেছেন। তাঁর বাবা প্রখ্যাত থিয়েটার অভিনেতা তুষার ত্রিবেদী, যিনি ২০ বছরেরও বেশি সময় ধরে গুজরাটি ধারাবাহিকে অভিনয় করছেন। তাঁর ছোট ভাই, করণ ত্রিবেদীও একজন থিয়েটার অভিনেতা এবং কণ্ঠশিল্পী।

পেশা
----

ত্রিবেদী বেশ কম বয়সেই অভিনয় শুরু করে দিয়েছিলেন। তিনি শিশুশিল্পী হিসাবে *হামরাহি* এবং *জি হরর শো*-এর মতো হিন্দি ধারাবাহিকের বিশেষ চরিত্রে অভিনয় করেছিলেন। ১৯৯৪ সালে, তিনি প্রকাশ ঝায়ের টেলিচলচ্চিত্র *দিদি*-তে অভিনয় করেছিলেন, যেটি গ্রামাঞ্চলে মেয়েদের লেখাপড়াকে কেন্দ্র করে নির্মাণ করা হয়েছিল। দশম ও দ্বাদশ শ্রেণিতে অধ্যয়নের পর, ত্রিবেদী কিশোরী অভিনেত্রী হিসাবে অভিনয়ে ফিরে এসেছিলেন এবং গুজরাটি থিয়েটারে বেশ কয়েক বছর ধরে অভিনয় করেছিলেন। তিনি গুজরাতি মানুষ|গুজরাটি দর্শকদের কাছ থেকে তাঁর অভিনয়ের দক্ষতার জন্য প্রশংসা কুড়িয়েছিলেন।

ত্রিবেদীর থিয়েটারে অভিনয়ের অভিজ্ঞতা তাঁকে বেশ কয়েকটি টেলিভিশন চ্যানেলের কাছ থেকে অভিনয়ের প্রস্তাব পেতে সহায়তা করেছিল। তিনি জি টিভিতে প্রচারিত ধারাবাহিক *বাবুল কি দুয়ায়েঁ লেতি যা*তে একটি ছোট্ট ভূমিকায় অভিনয়ের মাধ্যমে টেলিভিশন জগতে পদার্পণ করেছিলেন। এরপরে, তিনি *দিল চাহতা হ্যায়* এবং *কুমকুম - এক প্যায়ারা সা বন্ধন*-এর মতো বেশ কয়েকটি অনুষ্ঠানে ক্ষুদ্র চরিত্র এবং পার্শ্ব চরিত্রে অভিনয় করেছেন। তিনি জনপ্রিয় কৌতুক সিটকম *খিচড়ি*তেও অভিনয় করেছিলেন, যা হ্যাটস অফ প্রোডাকশনের প্রযোজনায় নির্মিত প্রথম অনুষ্ঠান ছিল। এই ধারাবাহিকের জনপ্রিয়তা থাকা সত্ত্বেও ত্রিবেদী এর দ্বিতীয় ভাগ *ইনস্ট্যান্ট খিচড়ি*তে আর অভিনয় করেননি; কারণ তিনি অন্যান্য প্রকল্পের জন্য প্রতিশ্রুতিবদ্ধ ছিলেন।

তারপরে, তিনি *জারা-পেয়ার কি সৌগত*, *জানে ক্যা বাত হুই* এবং *বাজেগা ব্যান্ড বাজা*র মতো অনুষ্ঠানে অভিনয় করেছিলেন।

২০১০ সালে, ত্রিবেদী সব টিভির কমেডি সিটকম *পাপড় পোল* এ অভিনয় করেছিলেন; যেখানে তাঁর বিপরীতে স্বপ্নিল জোশী অভিনয় করেছিলেন। তিনি উক্ত অনুষ্ঠানে কোকিলা চরিত্রে অভিনয়ের জন্য জনপ্রিয়তা অর্জন করেছিলেন। এই অনুষ্ঠানে তার চরিত্রের জন্য তিনি "সেরা কৌতুক অভিনেত্রী" বিভাগে ইন্ডিয়ান টেলি পুরস্কারের জন্য মনোনীত হয়েছিলেন।

তথ্যসূত্র
---------

1. 1 2  "Birthday wishes for Sooraj, Ami and Amrin"। *Tellychakkar Dot Com* (ইংরেজি ভাষায়)। ২০১৫-০৭-১৫। সংগ্রহের তারিখ ২০২০-০১-২৬।
2. ↑  "Profile: Ami Trivedi"। *The Indian Express*। ১৯ ডিসেম্বর ২০০৫। সংগ্রহের তারিখ ৪ ডিসেম্বর ২০১০। [*অকার্যকর সংযোগ*]
3. ↑  Elina Priyadarshini Nayak (১৪ জানুয়ারি ২০১১)। "I regret taking breaks: Ami Trivedi"। *The Times of India*। ২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৪।
4. ↑  "Ami Trivedi cries foul"। সংগ্রহের তারিখ ২ ফেব্রুয়ারি ২০১৪।
5. ↑  "My long choti in Papad Pol is already the talk of the town : Ami Trivedi"।
6. ↑  "IPL made Papad Pol go off air, opines Ami Trivedi"। ২৪ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৪।

বহিঃসংযোগ
---------

* ইন্টারনেট মুভি ডেটাবেজে অমি ত্রিবেদী (ইংরেজি)
**অবনিতা বীর** একজন অর্থনীতিবিদ এবং মুম্বইয়ের আর.এন পোদ্দার স্কুল-এর পরিচালক-অধ্যক্ষ। তিনি ১৫ বছরেরও বেশি সময় ধরে ভারতীয় শিক্ষা ব্যবস্থায় কাজ করেছেন। তার কর্মজীবনের প্রথম দিকে, তিনি, প্রবীণ প্রধানমন্ত্রী রাজীব গান্ধীর সন্তানদের (রাহুল গান্ধী ও প্রিয়ঙ্কা বঢরা) অর্থনীতিতে বিশেষ পাঠ দিতে নিযুক্ত হন।

শিক্ষা
------

অবনিতা বীর অমৃতসরে জন্মগ্রহণ করেন। তিনি অর্থনীতিতে স্নাতকোত্তর শিক্ষা লাভের জন্য দিল্লি স্কুল অফ ইকনোমিক্সে যাওয়ার আগে লেডি শ্রী রাম কলেজ ফর ওমেন থেকে স্নাতক হন। তিনি অর্থনীতিতে অধ্যাপকত্বের জন্য বিশ্ববিদ্যালয় মঞ্জুরি কমিশন (ভারত) (নেট) পরীক্ষায় উত্তীর্ণ হন। তিনি হার্ভার্ড গ্রাজুয়েট স্কুল অফ ইকোনমিক্স এবং আইআইএম-আহমেদাবাদ সহ বিভিন্ন স্থানে শিক্ষা ও শিক্ষার সাথে সম্পর্কিত অনেক সম্মেলন ও কর্মশালায় অংশ নেন।

কর্মজীবন
--------

তিনি প্রধান শিক্ষক হিসাবে পোদ্দারে যোগদান করার পূর্বে মালিয়া অদিতি ইন্টারন্যাশনাল স্কুল, হায়দ্রাবাদ পাবলিক স্কুল এবং অন্যান্য বিদ্যালয়ে বিভাগের প্রধান এবং সমন্বয়কারী হিসাবে ভারতের সবচেয়ে সুপরিচিত শিক্ষা প্রতিষ্ঠানগুলির সাথে কাজ করেছেন।

স্বীকৃতি
--------

তিনি এডুকেশন কোয়ালিটি ফাউন্ডেশন অব ইন্ডিয়া থেকে শিক্ষায় শ্রেষ্ঠত্বের জন্য **ইকিউএফআই ইন্ডিয়া এডুকেশন অ্যাওয়ার্ডস ২০০৮** এবং ২০১৬ সালে আইসিএস থেকে **এডুকেশনাল লিডারশিপ অ্যাওয়ার্ডস** জিতেছেন। তিনি কপিল সিব্বলের শিক্ষা সংস্কার কমিটির সদস্য হয়েছিলেন এবং পরে, কেন্দ্রীয় মাধ্যমিক শিক্ষা বোর্ডয়ে ভারতের গভর্নিং বডি সদস্য হিসাবে নিযুক্ত হন। তাকে সংবাদপত্র, ম্যাগাজিন , এবং এনডিটিভি  -এর মতো সংবাদ চ্যানেল পরিচালিত বুলেটিনগুলিতে দেখা যেত, যে অনুষ্ঠানগুলি শিক্ষা এবং ছাত্র-ছাত্রী সম্পর্কিত অন্যান্য বিষয়গুলিতে নিয়েমনোনিবেশ করেছিল। তিনি অনুপ্রেরণীয় পরামর্শদাতা হিসাবে *কো বুন হুই স্কলারস অ্যাওয়ার্ডস* (২০১৩)এর জন্য নির্বাচিত হয়েছেন। উপরন্তু, তিনি বার্সেলোনায় অনুষ্ঠিত মেন্টর স্কুল প্রোগ্রামের জন্য মাইক্রোসফ্টের নির্বাচিত ৮০ জন অসামান্য শিক্ষকের মধ্যে একজন। শিক্ষা ক্ষেত্রে তার অবদানের জন্য ২০১৪ সালে এফআইসিসিআই এফএলও (ফিকি ফ্লোও) তাকে *অসাধারণ নারী অর্জনকারী পুরস্কার* (আউটস্টান্ডিং ওমেন অ্যাচিভার অ্যাওয়ার্ড) প্রদান করেছিল। তিনি নভেম্বর ২০১৪ সালে ক্যালিফোর্নিয়ার মাউন্টেন ভিউতে অনুষ্ঠিত গুগল শিক্ষা সিম্পোজিয়ামে ভারতের প্রতিনিধিত্বকারী উপস্থাপক এবং সহ-প্যানেলবাদী ছিলেন।

প্রায় একই সময়ে, ২০১৬ সালে তিনি প্রযুক্তি ও শিক্ষার ক্ষেত্রে গুরুত্বপূর্ণ ভূমিকা পালন করেন। তিনি গুগুল- এর গ্লোবাল.এডু- উপদেষ্টা বোর্ডের সদস্য হিসাবে নিযুক্ত হন, নেতৃবৃন্দ, শিক্ষাবিদ, শিক্ষক ও শিক্ষার্থীদের একই মঞ্চে এনে শিক্ষায় রূপান্তর আনার জন্য একটি বিশ্বব্যাপী উদ্যোগ আনতে।

তিনি অর্থনীতিতে দুটি বইয়ের সহ-লেখক।

তথ্যসূত্র
---------

1. 1 2 3  "সংরক্ষণাগারভুক্ত অনুলিপি"। ১৯ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৯।
2. ↑  "সংরক্ষণাগারভুক্ত অনুলিপি"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৯-০২-১০।
3. 1 2 3
4. ↑
5. ↑  "Archived copy"। ২০১৪-০২-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৩-১৩।
6. ↑
7. ↑
8. ↑  "Archived copy"। ২০১৪-০২-০২ তারিখে মূল থেকে আর্কাইভ করা। সংগ্রহের তারিখ ২০১৩-১১-১৬।
9. ↑  "Archived copy"। ২০১৪-০৫-৩০ তারিখে মূল থেকে আর্কাইভ করা। সংগ্রহের তারিখ ২০১৪-০৫-১৭।
10. ↑
11. ↑  "Archived copy"। ২০১৪-১০-০৪ তারিখে মূল থেকে আর্কাইভ করা। সংগ্রহের তারিখ ২০১৪-১২-০২।
12. ↑  "Archived copy"। ২০১৫-১১-১৯ তারিখে মূল থেকে আর্কাইভ করা। সংগ্রহের তারিখ ২০১৫-১১-১৮।
13. ↑
14. ↑

বহিঃসংযোগ
---------

* অবনিতা বীর
**অবনী সেন** (ইংরেজি: Abani Sen) (১৯০৪ – ২ সেপ্টেম্বর ১৯৭২) হলেন ভারতের একজন খ্যাতিমান চিত্রকর। এই কৃতি শিল্পী নিজস্ব রীতিতে বলিষ্ঠ রেখাসর্বস্ব জন্তু-জানোয়ারের নানা চিত্র এঁকে খ্যাতি অর্জন করেন। ১৯৪০-এর দশকে তিনি অন্যান্য শিল্পীদের সংগে ক্যালকাটা গ্রুপের সদস্য হন। পরে তিনি দিল্লী যান এবং বহুকাল রায়সিনা বেঙ্গল স্কুলে শিল্প শিক্ষক হিসেবে কাজ করেন। তার শিল্প নিদর্শন নানা গ্যালারিতে রক্ষিত আছে। তাকে আধুনিক ভারতীয় চিত্রশিল্পের **আদি গুরু** (Old Masters of modern Indian painting) বলে বিবেচনা করা হয়।

জন্ম ও মৃত্যু
-------------

অবনী সেনের জন্ম ১৯০৪ সালে বাঙলায়। তিনি ১৯৭২ সালের ২ সেপ্টেম্বর দিল্লিতে মৃত্যুবরণ করেন।

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩০, আইএসবিএন ৯৭৮-৮১-৭৯৫৫-১৩৫-৬
2. ↑  "*Abani Sen*"। ২০১৪। সংগ্রহের তারিখ ২০১৫-০৭-১৯। [*স্থায়ীভাবে অকার্যকর সংযোগ*]

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**অগ্গমহাপন্ডিত ধর্মবংশ মহাস্থবির** (২৩ সেপ্টেম্বর ১৮৭২ - ৩ ডিসেম্বর ১৯৩৯) হলেন একজন বৌদ্ধ ভিক্ষু এবং ধর্মপ্রচারক যিনি বাংলাদেশে, বিশেষতঃ চট্টগ্রামে বৌদ্ধ ধর্ম প্রচারে ও উপাসনালয় গড়ায় বিশেষ অবদান রেখেছেন।

জন্ম ও পারিবারিক পরিচিতি
------------------------

ধর্মবংশ মহাস্থবির ১৮৭২ সালের ২৩ সেপ্টেম্বর ১৮৭২ তৎকালীন ব্রিটিশ ভারতের কলকাতায় জন্মগ্রহণ করেন। তার পৈতৃক নিবাস ছিলো চট্টগ্রাম জেলার বোয়ালখালী উপজেলার বেঙ্গুরা গ্রামে। তার পিতৃদত্ত নাম প্রাণকৃষ্ণ বড়ুয়া।

শিক্ষাজীবন
----------

ধর্মবংশ কলকাতার বউবাজার মিশনারি বিদ্যালয় থকে প্রাথমিক ও মাধ্যমিক শিক্ষা লাভের পর আঠারো বছর বয়সে বউবাজারের নবীন বিহারে শ্রামণ্যধর্মে দীক্ষিত হন এবং বৌদ্ধধর্ম ও দর্শনে উচ্চশিক্ষা লাভের জন্য ব্রহ্মদেশ গমন করে মৌলমেনস্থ বৈজয়ন্তী বিহারের অধ্যক্ষ সাগরা মহাস্থবিরের নিকট উপসম্পদা গ্রহণ করেন। বার্মায় অধ্যয়নশেষে উচ্চতর শিক্ষার জন্য তিনি শ্রীলঙ্কায় যান এবং ১৯০৪ সাল পর্যন্ত সেখানে অধ্যয়ন করেন।

কর্মজীবন
--------

তিনি ১৯০৪ সালে চট্টগ্রামে একটি বৌদ্ধ বিহারের অধ্যক্ষ পদে যোগদান করার পাশাপাশি চট্টগ্রাম কলেজিয়েট স্কুলে পালি শিক্ষকের দায়িত্বও পালন করেন এবং পরবর্তিতে ১৯১১ খ্রিষ্টাব্দে চট্টগ্রাম কলেজে পালি বিভাগ খোলা হলে তাতে প্রথম প্রভাষক নিযুক্ত হয়ে একাধারে ১৬ বছর সেখানে অধ্যাপনা করেন।

তিনি ‘বাংলাদেশ বৌদ্ধ সমিতি’র সভাপতি হিসাবেও দায়িত্ব পালন করেন।

মৃত্যু
------

তিনি ১৯৩৯ সালের ৩ ডিসেম্বর সাতবাড়িয়া বৌদ্ধবিহারে মৃত্যুবরণ করেন।

সম্মননা
-------

বিহার প্রতিষ্ঠা, মন্দিরে প্রতিষ্ঠা, পালি শিক্ষার প্রসার প্রভৃতি কাজে তার নেতৃত্ব ও দক্ষতার স্বীকৃতিস্বরূপ বার্মা সরকার ১৯২৭ সালে তাকে ‘‘অগ্গমহাপন্ডিত’’ উপাধিতে ভূষিত করে।

আরও দেখুন
---------

* বাংলাদেশ বৌদ্ধ সমিতি।

তথ্যসূত্র
---------

1. 1 2 3 4 5 6  ভিক্ষু সুনীথানন্দ (জানুয়ারি ২০০৩)। "ধর্মবংশ মহাস্থবির, অগ্গমহাপন্ডিত"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৯ সেপ্টেম্বর ২০১৯।
2. ↑  রেবতপ্রিয় বড়ুয়া (জানুয়ারি ২০০৩)। "বাংলাদেশ বৌদ্ধ সমিতি"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৯ সেপ্টেম্বর ২০১৯।

বহিঃসংযোগ
---------
***স্কিন: টকিং অ্যাবাউট সেক্স, ক্লাস অ্যান্ড লিটারেচার*** হল পুরস্কার বিজয়ী লেখক ডরোথি অ্যালিসনের লেখা প্রবন্ধের সংকলন। ১৯৯৪ সালে প্রকাশিত, বইটিতে মূল প্রবন্ধগুলির পাশাপাশি প্রবন্ধগুলির হাল নাগাদ সংস্করণ রয়েছে, যেগুলি *নিউ ইয়র্ক নেটিভ*, *দ্য ভিলেজ ভয়েস* এবং *ফোরামের* মতো সংকলন এবং পত্রিকায় প্রকাশিত হয়েছিল। শিরোনামটি থেকে বোঝা যায়, অ্যালিসন পাঠককে তাঁর নিজের কঠিন শৈশব, লেসবিয়ান সম্প্রদায়ের মধ্যে জাতি- এবং শ্রেণী-ভিত্তিক বিভেদ, নারীবাদ, পর্নোগ্রাফি, স্যাডোমাসোকিজম (বেদনা বা অপমানের প্রবণতা জড়িত কাজ থেকে আনন্দ দেওয়া এবং গ্রহণ করা) এবং সাহিত্য শিশুদের উপর যে অতিক্রান্ত প্রভাব ফেলতে পারে সে সম্পর্কে পাঠকের কাছে তুলে ধরেন।

প্রবন্ধের তালিকা
----------------

1. কনটেক্সট
2. এ কোয়েশ্চন অফ ক্লাস
3. নেভার এক্সপেক্টেড টু লিভ ফরএভার
4. গাল ক্রেজি
5. শটগান স্ট্র্যাটেজিস
6. হোয়াট ডু উই সি? হোয়াট ডু উই নট সি?
7. নেবার
8. নট অ্যাজ এ স্ট্রেঞ্জার
9. সেক্স রাইটিং, দ্য ইম্পর্টান্স অ্যাণ্ড ডিফিকাল্টি
10. পিউরিটান, পারভার্টস, অ্যাণ্ড ফেমিনিস্টস
11. পাবলিক সাইলেন্স, প্রাইভেট টেরর
12. হার বডি, মাইন, অ্যাণ্ড হিজ
13. দ্য থিয়োরি অ্যাণ্ড প্র্যাক্টিস অফ দ্য স্ট্র্যাপ-অন ডিল্ডো
14. কনসেপচুয়াল লেসবিয়ানিজম
15. টকিং টু স্ট্রেট পিপল
16. ফেমে
17. সেক্স টক
18. বিলিভিং ইন লিটারেচার
19. এ পারসোনাল হিস্ট্রি অফ লেসবিয়ান পর্ণ
20. মিথস অ্যাণ্ড ইমেজেস
21. বার্থা হ্যারিস, এ মেমোয়ার
22. সারভাইভাল ইজ দ্য লিস্ট অফ মাই ডিজায়ারস
23. স্কিন, হোয়ার শি টাচেস মি
24. প্রমিসেস

পর্যালোচনা
----------

*সোব্রিকুয়েট ম্যাগাজিন* লিখেছে: "সব মিলিয়ে, *স্কিন: টকিং অ্যাবাউট সেক্স, ক্লাস অ্যান্ড লিটারেচার* সম্পর্কে কথা বলা মানে হল কর্মজীবী ​​শ্রেণীর অধ্যয়ন, নারীবাদ এবং লিঙ্গ রাজনীতি ও বিচিত্র তত্ত্বে পণ্ডিতদের জন্য একটি প্রকাশমূলক এবং গুরুত্বপূর্ণ কাজ হিসাবে পরিবেশন।. . অ্যালিসনের সংগ্রহটি তাঁর পরিচয় গঠনের জটিলতাগুলির একটি আকর্ষণীয় এবং ব্যক্তিগত চেহারা, এবং যে স্তরগুলিতে তিনি প্রতিটি বিভাগে নিজেকে নিযুক্ত করেছেন তা সৎ এবং কখনও কখনও বেদনাদায়ক। অ্যালিসনের লেখা যে আকার পায় তা কেবল তাঁর নিজের স্বীকৃতি এবং সত্যের প্রয়োজনীয়তা নয়, তাঁর পরিচয়ের সমস্ত দিককে স্বীকার করা।" *পাবলিশার্স উইকলি* উল্লেখ করেছে যে বইটি "আবেগপূর্ণ, ব্যক্তিগত এবং অত্যন্ত বুদ্ধিমান; অ্যালিসনের প্রকাশিত লেখা এবং বক্তৃতাগুলির সংগ্রহ আত্মজীবনী এবং সাহিত্যিক অভিজ্ঞতার জটিল আতস কাঁচের মাধ্যমে শ্রেণি এবং যৌনতার সমস্যাগুলি পরীক্ষা করে।"

সংস্করণ
-------

* অ্যালিসন, ডরোথি। *স্কিন: টকিং এবাউট সেক্স, ক্লাস এবং লিটারেচার*, ফায়ারব্র্যান্ড বই, ১৯৯৪।

তথ্যসূত্র
---------

1. ↑  "Sobriquet Magazine: A Review of Dorothy Allison's Skin"। ১৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২ মার্চ ২০২৩।
2. ↑  "Book Passage - Dorothy Allison - Author Link"। ২০০৭-০৭-০৮ তারিখে মূল থেকে আর্কাইভ করা। সংগ্রহের তারিখ ২০০৮-১১-১০।
সর্বশেষ বন্য ইউরোপীয় বাইসনটি শিকার করা হয় ১৯২৭ সালে; সাম্প্রতিক সময়ে অবমুক্তকরণ প্রক্রিয়ার মাধ্যমে প্রজাতিটিকে পুনরায় প্রাকৃতিক পরিবেশে ছাড়া সম্ভব হয়েছে
**অবমুক্তকরণ** বলতে এমন একটি প্রক্রিয়াকে বোঝায় যে প্রক্রিয়ায় কৃত্রিম উপায়ে কোন একটি প্রজাতির জীবকে আবদ্ধ অবস্থা থেকে বা কোন প্রাকৃতিক পরিবেশ থেকে অন্য কোন প্রাকৃতিক পরিবেশে স্থাপন বা ছেড়ে দেওয়াকে বোঝায়। সাধারণত সেসব জীবকেই অবমুক্ত করা হয় যারা প্রাকৃতিক পরিবেশে বিলুপ্ত হয়ে গেছে বা বিলুপ্তির দ্বারপ্রান্তে। এর ফলে একসময় প্রজাতিটি যে অঞ্চলে অবস্থান করত তা পুনরায় সেই অঞ্চলে টিকে থাকার সুযোগ পায়।

ইতিহাস
------

মানুষের বন্য পশুপাখিকে তাদের স্বাভাবিক বিচরণস্থল থেকে অন্য কোথাও সরিয়ে দেয়ার যে প্রবণতা তার উল্লেখ ঐতিহাসিক নথিপত্রে পাওয়া যায়। সাধারণত অন্যত্র শিকারের সুবিধা পাবার জন্য, বা তাদের উৎপাত থেকে রক্ষা পাবার জন্য অথবা প্রাকৃতিক পর্যটনক্ষেত্রে অতিরিক্ত মুনাফা লাভের উদ্দেশ্যে এমনটি করা হয়েছে। ১৯৭০ ও ৮০-র দশকে পশ্চিমা বিশ্বে বেশ কিছু জনপ্রিয় কিন্তু বিলুপ্তপ্রায় প্রজাতি অবমুক্ত করার মাধ্যমে প্রক্রিয়াটি জনপ্রিয়তা লাভ করে। এসব প্রজাতির মধ্যে ওমানে আরবী অরিক্স, ব্রাজিলে সোনালি সিংহ-তামারিন, সুইজারল্যান্ডে ইউরোপীয় বাইসন, উত্তর আমেরিকায় পেরেগ্রিন শাহিন অন্যতম। অর্থাৎ অবমুক্তকরণ প্রক্রিয়াটি তুলনামূলক একটি সাম্প্রতিক বিষয়। বিশ্বজুড়ে বন্য পশুপাখি রক্ষার জন্য যে সামাজিক আন্দোলন ও তার ফলে যে সচেতনতার সৃষ্টি হয়েছে, তারই ফলশ্রুতিতে নানান দেশে বিভিন্ন প্রজাতির অবমুক্তকরণ প্রক্রিয়া হাতে নেওয়া হয়েছে।

তথ্যসূত্র
---------

1. 1 2  Campbell-Palmer, R.; Rosell, F. (২০১০)। "Conservation of the Eurasian beaver Castor fiber: an olfactory perspective"। *Mammal Review*। **40** (4): 293–312। ডিওআই:10.1111/j.1365-2907.2010.00165.x।
2. ↑  Seddon; Armstrong, DP; Maloney, RF (২০০৭)। "Developing the Science of Reintroduction Biology"। *Conservation Biology*। **21** (2): 303–312। ডিওআই:10.1111/j.1523-1739.2006.00627.x। পিএমআইডি 17391180।

আরও পড়ুন
---------

* Gorbunov, Y.N. Dzybov, D.S. Kuzmin, Z.E. and Smirnov, I.A. 2008. Methodological recommendations for botanic gardens on the reintroduction of rare and threatened plants Botanic Gardens Conservation International (BGCI)
* Shmaraeva, A. and Ruzaeva, I. 2009. Reintroduction of threatened plant species in Russia BG Journal, Vol. 6, No. 1

বহিঃসংযোগ
---------

* IUCN/SSC Re-introduction Specialist Group
* IUCN/SSC Re-introduction Specialist Group's NEWSLETTER: "Re-introduction NEWS" (IUCN/SSC)
* Reintroduction of Golden Eagle to Ireland
* BBC News release on Beaver reintroduction in England
* Scottish Beavers Network - campaigning for Beaver reintroduction in Scotland

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* চেক প্রজাতন্ত্র

 |
**অগ্নিগড় উদ্যান** (ইংরেজি: Agnigarh park;অসমীয়া: অগ্নিগড় উদ্যান) ভারতের অসম রাজ্যের তেজপুরে অবস্থিত ঐতিহাসিক গড়(দুর্গ), বান রাজা এই দুর্গটি নির্মাণ করেছিলেন বলে কালিকা পুরাণে উল্লেখ করা আছে। এটি ব্রহ্মপুত্র নদীর উত্তর পারে অবস্থিত। ১৯২৮ সনে অগ্নিগড় সংরক্ষণ করার উদ্যেশ্যে তেজপুর পৌরসভার পৌরপতী পদ্মনাথ গোহাঞি বড়ুয়া এখানে একটি উদ্যান নির্মাণ করেছিলেন। বর্তমান তেজপুরের পারিপার্শ্বিক সমিতির দ্বারা এই উদ্যানটি পরিচালনা করা হয়।

নামকরণ
------

কালিকাপুরাণে উল্লেখ করামতে বানরাজা নিজ কন্যা উষাকে নিরাপদ রাখার জন্য নগরটিকে আগুন দ্বারা আবৃত করে রেখেছিলেন। ফলে স্থানটির নাম অগ্নিগড় হয়েছে।

প্রাচীন ইতিহাস
--------------

হরি-হর যুদ্ধের দৃশ্য
বানরাজা নিজ কন্যা উষাকে নিরাপদ করার জন্য অগ্নিগড় নির্মাণ করেছিলেন। উষা ভগবান শ্রীকৃষ্ণের নাতি অনিরুদ্ধের সহিত প্রেম সম্পর্কে আবদ্ধ হয়। বান রাজার অনুমতি না থাকার ফলে উষা ও অনিরুদ্ধ গন্ধর্ব বিবাহ করেন। ক্রোধিত হয়ে বানরাজা অনিরুদ্ধকে বন্দী করে। নাতীকে উদ্ধার করার উদ্যেশ্যে ভগবান কৃষ্ণ সৈন্য নিয়ে শোনিতপুর প্রবেশ করেন কিন্তু নগরের চতুর্দিক অগ্নি দ্বারা আবদ্ধ দেখে কৃষ্ণসেনা বিস্ময়িত হন। নগরে প্রবেশ করার কোনো উপায় না পেয়ে গরুড়ের সাহায্যে অগ্নি নির্বাপন করা হয় ও কৃষ্ণসেনা নগরে প্রবেশ করে । ভগবান শিব বানরাজার পক্ষ হয়ে যুদ্ধ করে সেজন্য এই যুদ্ধটি হরি-হর যুদ্ধ নামে বিখ্যাত। এই কথা মহাভারতের হরিবংশের বিষ্ণুপর্বে উল্লেখ করা আছে। হরি-হর যুদ্ধে রক্তের বন্যা বয়ে গিয়েছিল।অবশেষে বানরাজা নিজের ভুল উপলব্ধি করতে পেরে অনিরুদ্ধকে মুক্ত করে দেয়।

অগ্নিগড় উদ্যানের সন্মুখভাগ

বর্তমান অবস্থা
--------------

১৯২৮ সনে তেজপুর পৌরসভার প্রথম অসমীয়া পৌরপতি পদ্মনাথ গোহাঞি বড়ুয়া ব্রহ্মপুত্রের পারে অবস্থিত টিলাটিতে একটি উদ্যান নির্মাণ করেছিলেন যা কালক্রমে অগ্নিগড় নামে পরিচিত হয়। ব্রিটিশ শাসনকালে এই টিলা থেকে দূরবীন যন্ত্র দ্বারা শহরটি নিরীক্ষন করা হত ফলে এর প্রাচীন নাম অবজারভেটরি হিল (Observatory Hill)। ২০০১ সনের জানুয়ারি মাসে এই উদ্যানটি নতুন রুপে সজ্জিত করা হয়। উদ্যানে হরি-হর যুদ্ধ ভাস্কর্যে ফুটিয়ে তোলা হয়। বর্তমান তেজপুরের পারিপার্শ্বিক সমিতির তত্বাবধানে পরিচালিত অত্যাধুনিক সু-সজ্জিত উদ্যান। অগ্নিগড় উদ্যান থেকে ব্রহ্মপুত্র নদী ও কলিয়া ভোমরা সেতু দেখা যায়।

যাতায়ত
-------

তেজপুর সরকারি বাস আস্থান থেকে অগ্নিগড় উদ্যান যাওয়ার জন্য দুইটি পথ আছে। প্রথম পথে তেজপুরের বিখ্যাত গণেশ মন্দির ও দ্বিতীয় পথে উপায়ুক্তের আবাসগৃহ ও তেজপুর মহাবিদ্যালয় দেখার সুবিধা পাওয়া যায়।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৪।
***পারিজাদ*** (উর্দু: پری زاد‎, অনুবাদ 'Fairy's child'‎"পরীর ছেলে" হাশিম নাদিম লিখিত একটি পাকিস্তানি টিভি সিরিজ। পরিচালনা করেছেন শেহজাদ কাশ্মির। প্রযোজনা করেছেন মুমিনা দুরাইদ।এটি প্রথম 20 জুলাই 2021 থেকে হাম টেলিভিশনে প্রচারিত হয়েছিল। সিরিজটিতে আহমেদ আলি আকবরের পাশাপাশি প্রধান চরিত্রে অভিনয় করেছেন ইউমনা জাইদি, উশনা শাহ, সবুর আলি, উরওয়া হোকেন, নওমান ইজাজ এবং মাশাল খান ।

শেষ পর্বটি 28 জানুয়ারী 2022 সিনেমায় এবং 1 ফেব্রুয়ারী 2022 টেলিভিশনে প্রচারিত হয়েছিল। কিছু রিপোর্ট অনুযায়ী এটির দ্বিতীয় সিরিজ চলমান। 

সিরিজটি কাহিনী এবং আকবরের অভিনয়ের প্রশংসাসহ সমালোচকদের প্রশংসা পেয়েছে। যিনি পরবর্তীতে ৮ম হাম অ্যাওয়ার্ডে সেরা অভিনেতা এবং সেরা অভিনেতার জনপ্রিয় পুরস্কার এবং ২১তম লাক্স স্টাইল অ্যাওয়ার্ডে সেরা টিভি অভিনেতা-সমালোচকদের পছন্দের পুরস্কার জিতেছেন। এটি পরবর্তীতে সেরা টিভি প্লে এবং সেরা টিভি লেখকের পুরস্কারও জিতেছে।

তথ্যসূত্র
---------

1. ↑  Staff, Web Desk (২০ জুন ২০২২)। "'Parizaad chapter 2' in the works"। *The Namal*। ২০ জুন ২০২২ তারিখে মূল থেকে আর্কাইভ করা। সংগ্রহের তারিখ ২০২২-০৬-২০।
**অসীম** প্রাচীন ইউনানি দার্শনিক এনাক্সিমেন্ডারের (Anaximander : জন্ম- মৃত্যু-) একটি দার্শনিক প্রত্যয়। এ-অসীমকে ঘিরেই তার সমস্ত দার্শনিক চিন্তা।

এনাক্সিমেন্ডারের বলেন, সৃষ্টির আদি উপাদান পানি বা এ-জাতীয় কোনো দ্রব্য নয়, এটি এক অনন্ত, অবিনশ্বর, অতীন্দ্রিয় এক অসীম বস্তু। তিনি এটাকে ‘apeiron’ বলে উল্লেখ করেছেন। মহামতি দার্শনিক থেলিসের পানিদর্শনের সমালোচনা করে তিনি এ-মত প্রচার করেন।

এনাক্সিমেন্ডারের মতে, আদি উপাদান বা মূলতত্ত্ব অবশ্যই অসীম হবে। কারণ তা না হলে সৃষ্টি প্রক্রিয়ায় তা ক্রমশ নিঃশেষ হয়ে যাবে। এ-অসীম সত্তা বিশেষত্ব-বর্জিত। নিজে নির্বিশেষ ও সীমাহীন হলেও এর মধ্যে যাবতীয় বিশেষ ও সসীম দ্রব্যের মূল বিদ্যমান।

তার মতে, আদি দ্রব্য হিসেবে অসীমের কোনো উৎপত্তি নেই। এ অসৃষ্ট ও অবিনশ্বর। এর গতিও চিরন্তন। এই অন্তর্নিহিত গতির ফলেই এ থেকে বিশেষ দ্রব্যসমূহ স্বতন্ত্র রূপ লাভ করে। শৈত্য ও উষ্ণ, শুষ্ক ও সিক্ত প্রভৃতি বিপরীতধর্মী পদার্থ প্রতিনিয়ত অসীম থেকে পৃথক হচ্ছে এবং অসীমেই ফিরে যাচ্ছে। এরা সময়ের ক্রমানুসারে একে অন্যের সন্তোষবিধান ও ক্ষতিপূরণ করে থাকে।

এনাক্সিম্যান্দারের এ-দর্শনমত অন্যান্য দার্শনিক কর্তৃক সমালোচিত হয়েছে।

তথ্যসূত্র
---------

1. ↑  মো. আবদুল হালিম, দার্শনিক প্রবন্ধাবলি: তত্ত্ব ও বিশ্লেষণ, বাংলা একাডেমী, ঢাকা, ২০০৩
**শেখ হাসান ইউসুফ** (জন্ম ১৯৫৫, রামাল্লা) হামাসের একজন সহ-প্রতিষ্ঠাতা। তিনি বর্তমানে পশ্চিম তীরে তাদের একজন নেতা হিসেবে কাজ করছেন। তাকে হামাসের চরমপন্থী উপদলের সদস্য হিসেবে বিবেচনা করা হয়। এবং তিনি ইসরায়েল ও ফিলিস্তিনিদের মধ্যে সম্প্রীতির কোনো আলোচনা থেকে বিরত থাকেন। তাকে হামাসের আধ্যাত্মিক নেতাদের একজন হিসেবেও বিবেচনা করা হয়।

ইউসুফ সাব্বা আবু সালেমের সাথে বিয়ে করেছেন। তাদের ছয় ছেলে ও তিন মেয়ে। তার জ্যেষ্ঠ পুত্র, মোসাব হাসান ইউসেফ, ১৯৯৭ থেকে ২০০৭ পর্যন্ত ইসরায়েলি বেসামরিকদের উপর আক্রমণ প্রতিরোধ করার জন্য শিন বেটের সাথে গোপনে কাজ করেছিলেন, কারণ তিনি এই ধরনের আক্রমণকে অনৈতিক এবং ফিলিস্তিনিদের জন্য ধ্বংসাত্মক বলে মনে করেছিলেন। তিনি তার পিতার দ্বারা প্রত্যাখ্যান করেছিলেন কিন্তু অনেক আমেরিকান এবং ইসরায়েলিরা তাকে নায়ক হিসাবে বিবেচনা করে।

২ শে জুলাই, ২০১৯ সালে হাসানের কনিষ্ঠ পুত্র সুহিব হাসান ইউসেফ ইসরায়েলি টিভির সাথে একটি সাক্ষাত্কারে হামাসের সমালোচনা করে এবং এটিকে একটি দুর্নীতিগ্রস্ত সন্ত্রাসী সংগঠন হিসাবে বর্ণনা করে যা হামাসের সদস্যদের বিশ্বাসঘাতক এবং সহযোগী হিসাবে বর্ণনা করে এবং হামাসের অন্যান্য সহযোগী নেটওয়ার্কগুলির মধ্যে ব্যাপক ক্ষোভের জন্ম দেয়। বলেছেন যে তিনি ইসরায়েলি মোসাদের সাথে কাজ করছেন যা তিনি সম্পূর্ণভাবে অস্বীকার করেন।

রাজনীতি
-------

১৯৯৩ সাল থেকে শুরু করে ইউসুফকে ইসরায়েলি কর্তৃপক্ষ বেশ কয়েকবার গ্রেপ্তার করেছে। সে দ্বিতীয় ইন্তিফাদার দৃশ্যমান নেতা হয়ে উঠেছে। ফিলিস্তিনি তথ্য কেন্দ্রের মতে, ইউসুফ ইসরায়েলের কারাগারে ২৩ বছরেরও বেশি সময় কাটিয়েছেন।

২০০৫ সালে জেলে থাকাকালীন, ইউসুফ নির্বাচনের সময় হামাসের প্রতিনিধিত্ব করার জন্য মনোনীত হন। এটি তার ইচ্ছার বিরুদ্ধে ছিল, কারণ তিনি মনে করেননি যে হামাস একটি রাজনৈতিক দল হওয়া উচিত। তিনি প্রথমে মনোনয়ন গ্রহণ করতে রাজি ছিলেন না, কিন্তু শেষ পর্যন্ত রাজি হন, যখন তিনি জানতে পারেন যে তার বড় ছেলেকে হত্যার হুমকি দেওয়া হয়েছে।

১৯ অক্টোবর, ২০১৫-এ, চলমান ফিলিস্তিনি অস্থিরতার সময়, ইসরায়েল প্রতিরক্ষা বাহিনী (আইডিএফ) পশ্চিম তীরের বেইতুনিয়ায় ইউসুফের বাড়িতে অভিযান চালিয়ে তাকে সহিংসতার উসকানি দেওয়ার অভিযোগে গ্রেপ্তার করে। তিনি ৩১ আগস্ট, ২০১৭ এ মুক্তি পান। কয়েক মাস পরে, ডিসেম্বরে তিনি আবার ইসরায়েলি কর্তৃপক্ষের দ্বারা গ্রেফতার হন এবং অক্টোবর ২০১৮ পর্যন্ত বন্দী হন। প্রতিবার তাকে প্রশাসনিক আটকে রাখা হয়েছিল, যার অর্থ বিচার বা অভিযোগ ছাড়াই কারাগারে। ২০২০ সালের ৩ অক্টোবর তাকে আবার গ্রেপ্তার করা হয়।

তথ্যসূত্র
---------

1. ↑  "Hassan Yousef"। *times of israel*। সংগ্রহের তারিখ ১০ অক্টোবর ২০২৩।
2. ↑  Caridi, Paola (2012). *Hamas: From Resistance to Government*
3. ↑  "Israel releases senior Hamas figure from administrative detention"। *Middle East Monitor*। সংগ্রহের তারিখ ১০ অক্টোবর ২০২৩।
4. ↑  "Mosab Hassan Yousef, son of Hamas leader, becomes a Christian"। *telegraph.co.uk*। সংগ্রহের তারিখ ১০ অক্টোবর ২০২৩।
5. ↑  Mosab Hassan Yousef (2010). *Son of Hamas*.
6. ↑  "Hamas founder's son: Israel should kill leaders after ceasefire"। *New York Post*। সংগ্রহের তারিখ ১০ অক্টোবর ২০২৩।
7. ↑  "407: Mosab Hassan Yousef | The Green Prince of Hamas"। *jordanharbinger.com*। সংগ্রহের তারিখ ১০ অক্টোবর ২০২৩।
8. ↑  "Israeli army arrests senior Hamas leader in West Bank: sources"। *xinhuanet.com*। সংগ্রহের তারিখ ১০ অক্টোবর ২০২৩।
***অচিন রাগিণী*** হল বিশিষ্ট কথাসাহিত্যিক সতীনাথ ভাদুড়ীর চতুর্থ উপন্যাস। ১৯৫৪ সালের নভেম্বর মাসে কলকাতার বেঙ্গল পাবলিশার্স থেকে প্রকাশিত এই উপন্যাসটির বিষয়বস্তু পাতানো নতুন-দিদিমার সঙ্গে দুই কিশোর পিলে ও তুলসীর "টানভালোবাসার গল্প"। এই উপন্যাসে কাহিনী মূল্যহীন; এর মূল্য উক্ত তিন চরিত্রের পারস্পরিক সম্পর্কের বিশ্লেষণে।

অধ্যাপক অরুণকুমার মুখোপাধ্যায় *অচিন রাগিণী*, *সংকট* (১৯৫৭) ও *দিগভ্রান্ত* (১৯৬৬) উপন্যাস তিনটিকে সতীনাথ ভাদুড়ীর "শেষ পর্যায়ের উপন্যাসত্রয়ী" আখ্যা দিয়েছেন। *ঢোঁড়াই চরিত মানস* রচনার পর আত্মতুষ্ট হতে না পেরে সতীনাথ এই তিনটি উপন্যাস রচনা করেছিলেন। এই উপন্যাসগুলিকে বিশ্লেষণ করতে গিয়ে অরুণকুমার লিখেছেন, "চেতনলোক থেকে অবচেতনলোকে চরিত্রের নিঃসঙ্গ যাত্রা, বিচ্ছিন্নতাবোধ ও বিষাদে আক্রান্ত চরিত্রের কন্ফেস্যন্, অন্তঃসংলাপ, চিন্তার আপাত খাপছাড়া অনুষঙ্গ ও স্বেচ্ছাবিহারের আড়ালে সংলগ্ন আত্মকথন, আপাত শিথিল-গ্রথিত মুহুর্তের সমাহারে এক অখণ্ড জীবনবোধ, ব্যক্তির বিচ্ছিন্নতাবোধ ও নিঃসঙ্গতার সঙ্গে অপর ব্যক্তি ও সমাজের অদৃশ্য সংগ্রাম, জীবনের অসামঞ্জস্য ও অসঙ্গতির মধ্যে নতুন অর্থান্বেষণ, বাইরের সমাজ ও ঘটনার গুরুত্ব অস্বীকার, আধুনিক জীবনের ভিতরের রোগ নির্ণয় ও বিশ্লেষণ, মনোগহনের জটিল আঁধারে সন্ধানী আলো-নিক্ষেপ, সময় ও স্মৃতি সমবায়ে গঠিত এক নতুন শিল্প জগৎ সতীনাথের শেষ উপন্যাসত্রয়ীতে রূপ পেয়েছে।" সেই সঙ্গে অরুণকুমার এই তিন উপন্যাসে শিল্পকৌশল প্রচ্ছন্ন রাখা প্রসঙ্গে লেখেন, "তিনি শিল্পকৌশলকে এমনভাবে প্রচ্ছন্ন রেখেছেন যে তা ধরাই যায় না। কতো অনায়াসভঙ্গিতে তিনি পাঠককে এক জটিল মনোজগতে নিয়ে যান, তা পাঠক টের পান না। যখন তা টের পাওয়া যায়, তখন পাঠক সেই জগতের চিন্তার অংশীদার হয়ে যান।"

তথ্যসূত্র
---------

1. ↑  "গ্রন্থপঞ্জি", *ভারতীয় সাহিত্যকার পুস্তকমালা: সতীনাথ ভাদুড়ী*, স্বস্তি মণ্ডল, সাহিত্য অকাদেমি, নতুন দিল্লি, ২০০২ সংস্করণ, পৃ. ৭৭-৮০
2. 1 2 3 4  *কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭)*, অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ১৩৬

| * দে
* স
সতীনাথ ভাদুড়ী |
| --- |
| 
* সাহিত্যকর্ম

 |
| উপন্যাস | 
* *অচিন রাগিণী*
* *চিত্রগুপ্তের ফাইল*
* *জাগরী*
* *ঢোঁড়াই চরিত মানস*
* *দিগভ্রান্ত*
* *সংকট*

 |
| ছোটোগল্প-সংকলন | 
* *গণনায়ক*
* *অপরিচিতা*
* *চকাচকী*
* *পত্রলেখার বাবা*
* *জলভ্রমি*
* *আলোকদৃষ্টি*

 |
| অন্যান্য | 
* *সত্যি ভ্রমণকাহিনী*

 |
| 
* বিষয়শ্রেণী বিষয়শ্রেণী

 |
**অম্বর খিরিদ রায়** (উচ্চারণi; ৫ জুন ১৯৪৫ - ১৯ সেপ্টেম্বর ১৯৯৭) তৎকালীন ব্রিটিশ ভারতের বাংলা প্রদেশের কলকাতায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিংয়ের পাশাপাশি উইকেট-রক্ষণে দক্ষতা দেখিয়েছেন **অম্বর রায়**।

প্রথম-শ্রেণীর ক্রিকেট
---------------------

১৯৬০-৬১ মৌসুম থেকে ১৯৭৭-৭৮ মৌসুম পর্যন্ত অম্বর রায়ের প্রথম-শ্রেণীর খেলোয়াড়ী জীবন চলমান ছিল। লড়াকু চিত্তের অধিকারী ছিলেন তিনি। তরুণ অবস্থায় অন্যতম প্রতিশ্রুতিশীল ব্যাটসম্যান হিসেবে পরিচয় পেয়েছিলেন। বামহাতে স্ট্রোকের ফুলঝুড়ি ছোটাতেন। রঞ্জী ট্রফিতে দূর্দান্ত প্রতাপে অংশ নেন। দুই দশকের অধিক সময় খেলেন। এ সময় তিনি বাংলা দলের সেরা বামহাতি ব্যাটসম্যান ছিলেন।

জাতীয় দল থেকে উপেক্ষিত হলেও ষাট ও সত্তুরের দশকে বাংলা দলের প্রধান মেরুদণ্ডকারীর ভূমিকায় অবতীর্ণ হয়েছিলেন। বেশ কয়েক বছর দলের শীর্ষস্থানীয় ব্যাটসম্যান ছিলেন। শুধুমাত্র রঞ্জি ট্রফিতেই ৪৯.৫৭ গড়ে ৩,৮১৭ রান তুলেছিলেন। প্রায় দুই দশকব্যাপী প্রথম-শ্রেণীর খেলোয়াড়ী জীবনে ১৮ সেঞ্চুরি সহযোগে ৪৩.১৫ গড়ে ৭,১৬৩ রান তুলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন অম্বর রায়। ৩ অক্টোবর, ১৯৬৯ তারিখে নাগপুরে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ডিসেম্বর, ১৯৬৯ তারিখে কলকাতায় সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

নাগপুরে অভিষেক ঘটা খেলায় নিউজিল্যান্ডের বিপক্ষে প্রথম ইনিংসে ৪৮ রান তুলেছিলেন। এ ইনিংসে দশটি বাউন্ডারির মার ছিল। এ পর্যায়ে ফারুক ইঞ্জিনিয়ারের সাথে অষ্টম উইকেট জুটিতে ৭৩ রানের ইনিংস খেলেন। তাসত্ত্বেও, তার দল পরাজিত হয়েছিল। তবে, পরবর্তী খেলাগুলোয় তেমন সুবিধে করতে পারেননি। ঐ মৌসুমের শেষদিকে সফরকারী অস্ট্রেলিয়া দলের বিপক্ষে দিল্লি ও কলকাতা টেস্টে অংশ নেন। কলকাতায় নিজ শহরে ১৮ ও ১৯ রান তুলেছিলেন। এটিই তার সর্বশেষ টেস্টে অংশগ্রহণ ছিল। খেলাগুলোয় তেমন ভালোমানের রান সংগ্রহে ব্যর্থ হন।

ফলশ্রুতিতে, দলের বাইরে রাখা হয়। এরপর আর তাকে আন্তর্জাতিক ক্রিকেটে অংশ নিতে দেখা যায়নি।

অবসর
----

ক্রিকেট খেলা থেকে অবসর গ্রহণের পর ১৫ বছর বাংলা দলের নির্বাচকমণ্ডলীর সদস্য হিসেবে দায়িত্ব পালন করেছেন। এ সময়েই সৌরভ গাঙ্গুলী’র ন্যায় সেরা খেলোয়াড় বাছাইয়ে ব্যাপক ভূমিকা রেখেছিলেন। এছাড়াও, ১৯৮৪ থেকে ১৯৮৬ সময়কালে জাতীয় দল নির্বাচকেরও দায়িত্বে ছিলেন। ভারতের অন্যতম সুপরিচিত উদ্বোধনী ব্যাটসম্যান পঙ্কজ রায়ের ভাইপো তিনি।

জীবনের শেষদিকে ম্যালেরিয়া রোগে আক্রান্ত হন। অতঃপর ১৯ সেপ্টেম্বর, ১৯৯৭ তারিখে ৫২ বছর বয়সে কলকাতায় অম্বর রায়ের দেহাবসান ঘটে।

তথ্যসূত্র
---------

1. ↑   Cricinfo Scorecards: India Vs NZ 3–8 Oct. 1969 (Retrieved on 2009-06-27)
2. ↑   Cricinfo Scorecards:India Vs Australia 12–16 December 1969 (Retrieved on 2009-06-27)

আরও দেখুন
---------

* চেতন চৌহান
* এ. জি. মিল্খা সিং
* বাংলা ক্রিকেট দল
* ভারতীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে অম্বর রায় উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে অম্বর রায়  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**লেসুলা** (বৈজ্ঞানিক নাম:*Cercopithecus lomamiensis*) আফ্রিকার কঙ্গো প্রজাতন্ত্রে আবিষ্কৃত নতুন প্রজাতির বানর। পাবলিক লাইব্রেরি অব সায়েন্স নামের অনলাইন সাময়িকীর এক খবরে এ তথ্য প্রকাশ করা হয়।
স্থানীয় বাসিন্দারা এই নামেই বানরকে ডাকে।

### বিবরণ

জেনেটিক বিশ্লেষণে দেখা যায় এই বানর ওল্ড ওয়ার্ল্ড মাংকিজ-এর গুয়েনন গ্রুপের সদস্য। এর বৈজ্ঞানিক নাম লোমামি নদীর নামানুসারে ‘সারকোপি-থেকাস লমামিয়েনসিস’। গবেষকদের হিসাব অনুসারে এই বানরদের বিচরণ ক্ষেত্র মধ্য কঙ্গোর সাড়ে ৬ হাজার মাইলব্যাপী বিস্তৃত। তাদের আশঙ্কা, এই অপেক্ষাকৃত ক্ষুদ্র এলাকায় বসবাস এই প্রাণীগুলোকে মানুষের চাপের কাছে অরক্ষিত। আদিবাসী বুশম্যানদের শিকারের ফলে এরা বিলুপ্ত হয়ে যেতে পারে। লেসুলা বানরগুলো আগামী কয়েক বছরের মধ্যে অরক্ষিত থেকে মারাত্মক বিপন্ন অবস্থার দিকে ধাবিত হতে পারে। বিজ্ঞানীরা সতর্ক করেছেন, অবহেলিত এই নতুন প্রজাতির বানরগুলো সংরক্ষণের ব্যবস্থা না নিলে ধীরে ধীরে বিলুপ্তির দিকে যাবে। জীববিজ্ঞানীরা ওই অঞ্চলে আরও কিছু নতুন জীব প্রজাতি থাকতে পারে বলে ধারণা করছেন।

### আকার

লেসুলার মুখের অনেকটা অংশ লোমহীন। এদের নাক বেশ লম্বা। মাথা ও মুখের পাশে উজ্জ্বল লোম রয়েছে। খাড়া নাকবিশিষ্ট প্রজাতিটি দেখতে অত্যন্ত নাদুস নুদুস। তাদের সারা গায়ে উজ্জল রংয়ের ঘণ কেশ রয়েছে। অগ্রভাগে কেশগুলো ক্রমেই ধূসর হয়ে গেছে। এদের ক্রিম কালার উঁচু খাড়া ধরনের নাক দিয়ে সহজেই তাদেরকে চিহ্নিত করা যায়। লেসুলার চোখ মানুষের চোখের মতো বড়, গোলাপি রংয়ের মুখের গড়ন কিছুটা পেঁচার মতো, লেজটি লম্বা এবং গায়ের রংও ভিন্ন। এরা স্বভাবতই লাজুক ও শান্ত।

### খাদ্য

এরা ভূমি ও গাছ উভয় স্থানেই বিচরণ করে। লেসুলা ফল ও সবজি খেয়ে জীবন ধারণ করে।

### আবাস

কঙ্গোর মধ্য দিয়ে বয়ে যাওয়া দু’টি নদীর (কঙ্গো নদী ও লোমামি নদী) মধ্যবর্তী অঞ্চলে এই বানরগুলোর বসবাস।

তথ্যসূত্র
---------

1. 1 2  *নতুন প্রজাতির বানর ‘লেসুলা’[*স্থায়ীভাবে অকার্যকর সংযোগ*]*, বিবিসি, দৈনিক প্রথম আলো। ঢাকা থেকে প্রকাশের তারিখ: ১৪-০৯-২০১২ খ্রিস্টাব্দ।
2. ↑  *কঙ্গোর জঙ্গলে নতুন প্রজাতির বানরের সন্ধান লাভ[*স্থায়ীভাবে অকার্যকর সংযোগ*]*, সময়২৪। ঢাকা থেকে প্রকাশের তারিখ: ০৩ অক্টোবর, ২০১২ খ্রিস্টাব্দ।
3. 1 2  *নতুন প্রজাতির বানরের সন্ধান আফ্রিকায়  ওয়েব্যাক মেশিনে আর্কাইভকৃত ১২ অক্টোবর ২০১২ তারিখে*, বিবিসি, বার্তা২৪। ঢাকা থেকে প্রকাশের তারিখ: ০৩ অক্টোবর, ২০১২ খ্রিস্টাব্দ।
4. 1 2  *নতুন প্রজাতির বানর  ওয়েব্যাক মেশিনে আর্কাইভকৃত ৪ মার্চ ২০১৬ তারিখে*,গার্ডিয়ান,কালের কণ্ঠ। ঢাকা থেকে প্রকাশের তারিখ: ১৪ সেপ্টেম্বর ২০১২ খ্রিস্টাব্দ।
5. ↑  *আফ্রিকায় নতুন প্রজাতির বানরের সন্ধান*, দৈনিক সংবাদ। ঢাকা থেকে প্রকাশের তারিখ: ৪ অক্টোবর ২০১২ খ্রিস্টাব্দ।

গ্রন্থপঞ্জি
-----------

* McKenzie, David (সেপ্টেম্বর ১২, ২০১২)। "New monkey discovered"। *CNN*। সংগ্রহের তারিখ ২০১২-০৯-১২।

বহিঃসংযোগ
---------

* উইকিপ্রজাতিতে****Cercopithecus lomamiensis**** সম্পর্কিত তথ্য।
* উইকিমিডিয়া কমন্সে লেসুলা সম্পর্কিত মিডিয়া দেখুন।
**ডিগ্রুস** হল ভারতের মহারাষ্ট্র রাজ্যের বীড জেলার পারলি তহসিলের একটি গ্রাম (গ্রাম পঞ্চায়েত)।  কালিঙ্কা দেবী মন্দিরটি গ্রামে অবস্থিত এবং গ্রামটি কাছাকাছি এলাকায় খুব বিখ্যাত। কালিঙ্কা দেবী মন্দিরটি তার মহান ইতিহাসের জন্য পরিচিত। কাসার সম্প্রদায়ের।

সম্পর্কিত
---------

ডিগ্রুস গ্রামটি কালিঙ্কা দেবীর মন্দিরের জন্য পরিচিত। দেবী কালিঙ্কা হলেন ভারতের মহারাষ্ট্র রাজ্যের প্রধানত 'কাসার' সম্প্রদায়ের দেবতা। 

কালিঙ্কা দেবী

অবস্থান
-------

ডিগ্রুস হল পারভানি জেলার সংলগ্ন পশ্চিম ভারতের বিড জেলার উত্তর-পূর্বে গোদাবরী নদীর তীরে অবস্থিত একটি গ্রাম। গোদাবরী নদী ডিগ্রাসের মধ্য দিয়ে প্রবাহিত হয়েছে।

গ্রামের বাইরে থেকে গোদাবরী নদীর ছবি

অর্থনীতি
--------

ডিগ্রাসে ট্রাক্টরে সয়াবিন বপন
গ্রামের প্রধান পেশা কৃষি। জনসংখ্যার প্রায় 92% সরাসরি কৃষির উপর নির্ভরশীল, 50% নিজস্ব জমি, 30% আখ শ্রমিক এবং 20% শ্রম, কৃষি সহায়তা এবং অন্যান্য অনেক কাজে নিযুক্ত।

পর্যটন
------

ডিগ্রুসে কালিঙ্কা দেবী, হনুমান মন্দির, শ্রী স্বামী সমর্থ কেন্দ্র, জানকাই মাতা, বিঠল রুক্মিণী মন্দির, খান্ডোবা, কাকনাই এবং আরও অনেক মন্দির রয়েছে। গোদাবরী নদীও একটি সুন্দর দৃশ্য তৈরি করতে সাহায্য করে।  কালিঙ্কা দেবী কাসার সম্প্রদায়ের দেবতা হওয়ায় প্রতি বছর অনেক ভক্ত বিশেষ করে কাসার সম্প্রদায়ের কালিঙ্কা দেবীর মন্দিরে আসেন।

উদযাপন
------

কালিঙ্কা দেবী যাত্রা দিগ্রুসের সবচেয়ে বড় উৎসব। কালিঙ্কা দেবী যাত্রার সময়, মুম্বাই, পুনে, নাসিক, ঔরঙ্গাবাদ, নান্দেদ এবং আরও কিছু শহর সহ মহারাষ্ট্রের বিভিন্ন অংশ থেকে অনেক ভক্ত আসেন।

জনসংখ্যা
--------

বিড জেলার জনসংখ্যার দিক থেকে ডিগ্রুস গ্রাম একটি ছোট গ্রাম।  2018 সালের হিসাবে, 1203 জন লোক গ্রামে বাস করে।  ডিগ্রুসের জনসংখ্যার অধিকাংশই হিন্দুধর্ম অনুসরণ করে (69%) এবং কিছু অন্যরা দলিত (31%) এবং 1% অন্যান্য। 

  

**ভাষা**

মারাঠি হল সরকারী ভাষা যা ডিগ্রুসের জনসংখ্যার 100% দ্বারা কথ্য।

তথ্যসূত্র
---------

1. ↑  "Digras | Village | GeoIQ"। *geoiq.io*। সংগ্রহের তারিখ ২০২২-০৮-২০। [*স্থায়ীভাবে অকার্যকর সংযোগ*]
2. ↑  archana। "कालिका माता मी जय..!!" (ইংরেজি ভাষায়)। ২০২২-০৭-০৭ তারিখে মূল থেকে আর্কাইভ করা। সংগ্রহের তারিখ ২০২২-০৮-২০।
3. ↑  Limited, Nigade Software Technologies (opc) Private। "दिग्रस परळी बीड महाराष्ट्र ( Digras Parli Beed Maharashtra )"। *www.swapp.co.in*। সংগ্রহের তারিখ ২০২২-০৮-২০।
4. ↑  "बीड जिल्ह्यातील कोणत्या तालुक्यातून गोदावरी नद"। *Sarthaks eConnect | Largest Online Education Community* (ইংরেজি ভাষায়)। সংগ্রহের তারিখ ২০২২-০৮-২০।
5. ↑  India 2011, Census। "Digras demographics"। *Census India*।
জর্জ অ্যাডাম স্মিথের ১৮৯৪ সালের বইয়ে জন জর্জ বর্থলময়ের আঁকা শমরিয়ার মানচিত্র
শমরিয়ার পাহাড়, ২০১১
দোথন স্থল, আদিপুস্তক অনুসারে এখানে যোষেফকে তাঁর ভাইয়েরা বিক্রি করেছিল
**শমরিয়া** (হিব্রু: שֹׁמְרוֹן, আধুনিক: **Šoməron**, টিবেরীয়: **Šōmərôn**; আরবি: السامرة, প্রতিবর্ণীকৃত: *as-Sāmirah*) হল প্রাচীন ইস্রায়েল দেশের কেন্দ্রীয় অঞ্চলের একটি ঐতিহাসিক ও বাইবেলীয় নাম, যার উত্তরে রয়েছে গালীল এবং দক্ষিণে যিহূদিয়া। খ্রীষ্টাব্দের শুরুর দিকে যোসেফাস এই অঞ্চলটির সীমানা হিসাবে পশ্চিমদিকে ভূমধ্যসাগর এবং পূর্বদিকে যর্দন নদীকে নির্দিষ্ট করেছেন। এর এলাকা মূলত হিব্রু বাইবেলের ইফ্রয়িমের বংশ এবং মনঃশির বংশের জন্য বরাদ্দকৃত অঞ্চলের পশ্চিম অর্ধাংশের সাথে মেলে; শলোমনের মৃত্যুর পর তাঁর সাম্রাজ্য দক্ষিণাঞ্চলীয় যিহূদা রাজ্য এবং উত্তরাঞ্চলীয় ইস্রায়েল রাজ্যে বিভক্ত হয়ে পড়লে এই এলাকাটি ইস্রায়েল রাজ্যের দক্ষিণ অংশ গঠন করে। শমরিয়া ও যিহূদিয়ার মধ্যবর্তী সীমান্ত রামাল্লাহর অক্ষাংশ দ্বারা নির্ধারিত হয়।

*শমরিয়া* নামটি উত্তরাঞ্চলীয় ইস্রায়েল রাজ্যের দ্বিতীয় রাজধানী প্রাচীন শমরিয়া নগরী থেকে উদ্ভূত হয়েছে।

শমরীয় জাতি প্রাচীন শমরিয়ার সাথে সম্পর্কিত। শমরীয়রা নিজেদের ইফ্রয়িম এবং মনঃশির (যোষেফের দুই পুত্র) বংশধর এবং লেবীয়দের উত্তরসূরি বলে দাবি করে। কনান দেশে তাদের প্রবেশের সময় থেকে শুরু করে কিছু গোঁড়া ইহুদিদের ধারণা ছিল যে এটি বাবিলীয় বন্দীদশা থেকে শুরু করে বাবা রাব্বার শাসনামলে শমরীয় শাসন অবধি ছিল। তারা বিন্যামীনের বংশের সাথে নিজেদের অন্তর্ভুক্ত করত যা স্বীকৃত ছিল, তবে ১৯৬০ এর দশকে এই বংশধারাটি বিলুপ্ত হয়ে যায়।

তথ্যসূত্র
---------

1. ↑  churchofjesuschrist.org: "Book of Mormon Pronunciation Guide" (retrieved 2012-02-25), IPA-ified from «sa-mĕr´ē-a»
2. ↑  এই নামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে।
3. 1 2  "Samaria - historical region, Palestine"। *Encyclopædia Britannica*। সংগ্রহের তারিখ ৩১ মে ২০১৮।
4. 1 2  Josephus Flavius। "*Jewish War*, book 3, chapter 3:4-5"। Fordham.edu। সংগ্রহের তারিখ ২০১২-১২-৩১ – Ancient History Sourcebook: Josephus (37 – after 93 CE): Galilee, Samaria, and Judea in the First Century CE-এর মাধ্যমে।
5. ↑  *The New Encyclopaedia Britannica*: Macropaedia, 15th edition, 1987, volume 25, "Palestine", p. 403
6. ↑
7. ↑  "Online Etymology Dictionary"। *www.etymonline.com*।
8. ↑  "Open Collections Program: Expeditions and Discoveries, Harvard Expedition to Samaria, 1908–1910"। *ocp.hul.harvard.edu*।
9. ↑
10. ↑  Schreiber, Monika (২০১৪)। *The Comfort of Kin: Samaritan Community, Kinship, and Marriage*। BRILL। আইএসবিএন 978-90-04-27425-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বাংলাদেশ নৌবাহিনী জাহাজ** (সংক্ষেপেঃ বানৌজা) **সুরভী** বাংলাদেশ নৌবাহিনীর রিভার-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস
------

**বানৌজা সুরভী** জাহাজটি ব্রিটিশ রাজকীয় নৌবাহিনীতে **এইচএমএস ডেভয়** (এম২০০৫) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর **সাউথ ওয়েলস ডিভিশনে** নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়।

বৈশিষ্ট্য ও যান্ত্রিক কাঠামো
----------------------------

**বানৌজা সুরভী** জাহাজটির দৈর্ঘ্য ৪৭ মিটার (১৫৪ ফু), প্রস্থ ১০.৫ মিটার (৩৪ ফু) এবং গভীরতা ৩.১ মিটার (১০ ফু)। এটি স্বাভাবিক অবস্থায় ওজন ৮৫০ টন (৮৪০ লং টন) এবং পূর্ণ অবস্থায় ৮৯০ টন (৮৮০ লং টন)। জাহাজটিতে রয়েছে ২টি ৩,০৪০ অশ্বশক্তি (২,২৭০ কিওয়াট) ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ ১৪ নট (২৬ কিমি/ঘ; ১৬ মা/ঘ) গতিতে চলতে সক্ষম।

রণসজ্জা
-------

**বানৌজা সুরভী** জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:

* ১টি বোফোর্স ৪০ মিমি কামান;
* ২টি এল৪৪এ১ ৭.৬ মিমি স্বয়ংক্রিয় মেশিনগান।

তথ্যসূত্র
---------

1. ↑  *Story of PRISM and Others*। পৃষ্ঠা ৩৮। সংগ্রহের তারিখ ১২ আগস্ট ২০২০।
2. ↑  "Sailing under a different flag – former Royal Navy vessels serving with other navies | Navy Lookout"। *www.navylookout.com*। সংগ্রহের তারিখ ২০২১-১১-২৭।
The exponential function *e**z* can be defined as the limit of (1 + *z*/*N*)*N*, as *N* approaches infinity, and thus *e**iπ* is the limit of (1 + *iπ/N*)*N*. In this animation *N* takes various increasing values from 1 to 100. The computation of (1 + *iπ/N*)*N* is displayed as the combined effect of *N* repeated multiplications in the complex plane, with the final point being the actual value of (1 + *iπ/N*)*N*. It can be seen that as *N* gets larger (1 + *iπ/N*)*N* approaches a limit of −1.
**অয়লারের অভেদ** হল একটি গণিতিক সমীকরণ। সুইস-জার্মান গণিতবিদ লিওনার্দ অয়লারের নামানুসারে নামকৃত করা হয়েছে। নিম্নরূপে তা প্রকাশ করা হলঃ

{\displaystyle e^{i\pi }+1=0\,}
যেখানে,

{\displaystyle e\,\!} অয়লার সংখ্যা, স্বাভাবিক লগারিদমের ভিত্তি।
{\displaystyle i\,\!} কাল্পনিক একক, যা *i*2 = −1, কে সিদ্ধ করে,
{\displaystyle \pi \,\!} পাই, যা বৃত্তের পরিধি ও ব্যাসের অণুপাত।
অয়লারের অভেদকে অয়লারের সমীকরণও বলা হয়ে থাকে।

উৎপত্তি
-------

অয়লারের সূত্রের জন্য একটি সাধারণ কোণ।
অয়লারের অভেদ হল অয়লারের সূত্রের একটি বিশেষ ক্ষেত্রের জটিল বিশ্লেষণ থেকে, সেটি হলঃ

{\displaystyle e^{ix}=\cos x+i\sin x\,\!}
কোন বাস্তব সংখ্যা জন্য *"x"* । (ত্রিকোণমিতির ফাংশন *sine* এবং *cosine* রেডিয়ানে নেওয়া হবে, ডিগ্রীতে না।) বিশেদভাবে,

{\displaystyle e^{i\pi }=\cos \pi +i\sin \pi .\,\!}
থেকে

{\displaystyle \cos \pi =-1\,\!}
এবং

{\displaystyle \sin \pi =0,\,\!}
এটি অনুসরণ করে যে

{\displaystyle e^{i\pi }=-1,\,\!}
এবং আমরা পাই,

{\displaystyle e^{i\pi }+1=0.\,\!}

তথ্যসূত্র
---------
অস্ট্রেলিয়ান ভাষার ভাষাগত মানচিত্র
**অস্ট্রেলীয় আদিবাসী ভাষা** (ইংরেজি: Indigenous Australian languages) বলতে অস্ট্রেলিয়া এবং টরেস প্রণালী দ্বীপপুঞ্জের আদিবাসী লোকদের ভাষাকে বোঝায়। ১৮শ শতকের শেষের দিকে যখন এরা প্রথম ইউরোপীয় উপনিবেশ স্থাপকদের সংস্পর্শে আসে, তখন তারা ছিল শিকারী-আহরণকারী লোক। তাদের একটি জটিল কথ্য সংস্কৃতি ছিল। তারা ভূমিকে পবিত্র মনে করত এবং স্বপ্নের গুরুত্ব দিত। তারা ঠিক কবে এখানে এসেছিল জানা যায় না, তবে ধারণা করা হয় তারা প্রায় ৫০ হাজার বছর আগে দক্ষিণ-পূর্ব এশিয়া থেকে এসে এখানে বসতি স্থাপন করেছিল।

অস্ট্রেলীয় আদিবাসী ভাষাগুলির সাথে বিশ্বের অন্য ভাষাগুলির কোন সুস্পষ্ট সম্পর্ক স্থাপন করা সম্ভব হয়নি। কোন লিখিত নিদর্শন নেই বলে এগুলির উৎপত্তি সম্পর্কেও কোন নিশ্চিত তত্ত্ব দেওয়া যায়নি। ধারণা করা হয় ইউরোপীয়দের উপনিবেশ স্থাপনের আগে এখানে প্রায় ৬০০টি আদিবাসী ভাষা প্রচলিত ছিল। কিন্তু আদিবাসীদেরকে ইংরেজি ভাষা শিখতে বাধ্য করার ফলে এদের বেশির ভাগই বিলুপ্ত হয়ে যায়।

অস্ট্রেলিয়াতে প্রায় ১ লক্ষ ৭০ হাজার আদিবাসী বাস করেন এবং এদের মধ্যে প্রায় ৪৭ হাজার লোক ২৬৩টির মত আদিবাসী ভাষার কোন একটি সম্পর্কে জ্ঞান রাখেন। এদের মধ্যে খুবই স্বল্পসংখ্যক ভাষার ১ হাজারের বেশি বক্তা আছে; এমনকি এগুলিও আজ হুমকির মুখে।

অস্ট্রেলীয় আদিবাসী ভাষাগুলিকে ২৮টি দলে ভাগ করা হয়েছে। দলগুলি একে অপরের সাথে সম্পর্কিত। একটি বাদে বাকি সব দলের ভাষাগুলি পশ্চিম অস্ট্রেলিয়া, নর্দার্ন টেরিটোরি এবং কুইন্সল্যান্ড অঙ্গরাজ্যগুলির উত্তরাংশে প্রচলিত। মহাদেশের বাকী অংশে একটি মাত্র ভাষা পরিবার, পামা-নিউংগান পরিবারের প্রায় ৫০টি ভাষা প্রচলিত।
**শারঙ্গ** বা **ফাল্গুনীমঞ্জরী** (ইংরেজি: Mexican lilac, Mother of cocoa, Quickstick), (বৈজ্ঞানিক নাম: *Gliricidia sepium*) হচ্ছে Fabaceae পরিবারের একটি উদ্ভিদ। এটি মেক্সিকো কিংবা ফিলিপাইন থেকে বাংলাদেশে এসেছে বলে ধারণা করা হয়। বাংলাদেশের মধুপুর এলাকায় একে বাগানের বেড়া হিসেবে ব্যবহার হয়। মাটিতে ডাল পুতে দিলেই জন্মায়। কোন যত্ন আদ্দির দরকার হয় না। বছর জুড়ে গাঢ় সবুজে মোড়া থাকলেও মার্চের শুরুতে থোকা থোকা গোলাপি ফুলে ভরে যায়। নিস্পত্র ডালপালা জুড়ে জোড়া জোড়া ফুল ফোটে। সাথে ভ্রমর, মৌমাছির বিপুল আনাগোনা থাকে। ফুল থাকে মার্চের প্রায় শেষ পর্যন্ত।

ব্যবহার
-------

উষ্ণমণ্ডলীয় এবং উপউষ্ণমণ্ডলীয় বিভিন্ন দেশে এটির নানা রকমের ব্যবহার আছে যেমন পশুখাদ্য, ভেষজ ওষুধ, ঘরের খুঁটি, শস্য-লতার বাউনি সবুজ সার এবং ইঁদুর মারা বিষ হিসেবে এর ব্যবহার আছে।

চাষাবাদ
-------

আগ্নেয়গিরির ছাই মেশানো মাটিতে এই গাছ বেশ বিস্তার লাভ করে, পেরুর অম্ল প্রধাণ মাটিতে একে জন্মাতে দেখা যায় এবং চুনাপাথর সমৃদ্ধ ক্ষারীয় মাটিতেও জন্মায়। আবার অস্ট্রেলিয়ার ক্যালসিয়াম-স্বল্প মাটিতেও বেশ জন্মাতে পারে। শুধু ইন্দোনেশিয়াতে অতিরিক্ত আলুমিনাম মিশ্রিত মাটিতে এটা ভালোমতো জন্মায় না, জন্মালেও ফুল-ফল ঠিকমত হয় না। ভারতে প্রচুর গাছ রয়েছে, বাংলাদেশেও এই গাছ ভালোই জন্মাতে পারে, এর জন্যে দরকার পরিকল্পনা এবং উদ্ভিদ বিজ্ঞানীদের সামান্য গবেষণা।

চিত্রশালা
---------

* 
* 
* 
* 
* 
*

তথ্যসূত্র
---------

1. ↑
2. ↑  Lowe, Andrew; Stephen Harris; Paul Ashton (২০০৪)। *Ecological Genetics*। Blackwell Publishing। পৃষ্ঠা 154। আইএসবিএন 1-4051-0033-8। সংগ্রহের তারিখ ২০০৮-০৯-২৬।
3. ↑  Elevitch, Craig R. (২০০৪)। *The Overstory Book: Cultivating Connections with Trees*। Permanent Agriculture Resources। পৃষ্ঠা 152। আইএসবিএন 0-9702544-3-1। সংগ্রহের তারিখ ২০০৮-০৯-২৬।
**অস্ট্রেলীয় আন্তর্জাতিক একাডেমি** অস্ট্রেলিয়ার বিভিন্ন স্থানে অবস্থিত ইসলামি স্কুলের একটি গোষ্ঠী। 

প্রতিষ্ঠানটি অস্ট্রেলিয়ার প্রথম মুসলিম কলেজ এবং তখন এটি রাজা খালিদ নামে পরিচিত ছিল। ১৯৯৯ সালে এটির প্রাথমিক বিদ্যালয়টি সৌদি আরবের অনুদানে প্রতিষ্ঠিত হয়, যা স্কুলটি কেবলমাত্র বিদেশী অর্থ সহাতায় প্রতিষ্ঠিত হয়। 

বিদ্যালয়ের ছয়টি ক্যাম্পাস রয়েছে। যেগুলো অস্ট্রেলীয় জাতীয় পাঠ্যক্রম এবং আন্তর্জাতিক পাঠ্যক্রম অনুসরণ করে। একাডেমির কোবার্গে অবস্থিত একটি প্রাথমিক ক্যাম্পাস (প্রথম থেকে ৫ গ্রেড পর্যন্ত পাঠদানদের জন্য) রয়েছে এবং উত্তর কোবার্গের মের্লিনস্টে অবস্থিত একটি মাধ্যমিক ক্যাম্পাস (৬ গ্রেড থেকে ১২ গ্রেড পর্যন্ত পাঠদানদের জন্য) রয়েছে। ২০১৪ সালের শুরুতেক্যারোলিন স্প্রিংসে একটি নতুন ক্যাম্পাস কার্যক্রম শুরু হয়।

বিগত দশকে একাডেমী নিউ সাউথ ওয়েল্সে প্রসারিত হয়েছে। সেখানকার দক্ষিণ স্ট্রথফিল্ড (আগের নুর আল হুদা ইসলামী কলেজ নামে পরিচিত) একটি বিদ্যালয় ক্রয় করে এবং কেলিভিলে একটি অতিরিক্ত ক্যাম্পাস রয়েছে।

সংযুক্ত আরব আমিরাতের আবুধাবিতেও একাডেমির একটি ক্যাম্পাস রয়েছে। যা ২০১৩ সালে সম্পূর্ণ স্বীকৃত আন্তর্জাতিক স্নাতক (আইবি) হয়ে ওঠে।

অস্ট্রেলীয় আন্তর্জাতিক একাডেমি দক্ষিণ গোলার্ধে তিনটি আইবি প্রোগ্রাম পরিচালনাকারী প্রথম এবং একমাত্র মুসলিম স্কুল হিসাবেও স্বীকৃত।

তথ্যসূত্র
---------

1. ↑  Strong, Geoff (২৯ জুলাই ২০০৫)। "Muslim students still call Australia home"। *The Age*। সংগ্রহের তারিখ ৩০ জানুয়ারি ২০১৫।
2. ↑

বহিঃসংযোগ
---------

* *অস্ট্রেলীয় আন্তর্জাতিক একাডেমি*, সংগ্রহের তারিখ ২০১৪-০৯-২৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
টেলিযোগাযোগের জন্য টাওয়ারে ব্যবহৃত বিভিন্ন ধরনের মাইক্রোওয়েভ ডিশ অ্যান্টেনা
**অণুতরঙ্গ** বা **মাইক্রোওয়েভ** (ইংরেজি: Microwave) দ্বারা সে সকল তাড়িতচৌম্বক বিকিরণ নির্দেশ করা হয় যাদের তরঙ্গদৈর্ঘ্য ন্যূনতম ১ মিলিমিটার হতে সর্বোচ্চ ১ মিটার পর্যন্ত। এদের কম্পাঙ্ক ৩০০ মেগাহার্জ (তরঙ্গদৈর্ঘ্য ১ মিটার) হতে ৩০০ গিগাহার্জ (তরঙ্গদৈর্ঘ্য ১ মিলিমিটার) এর মধ্যে সীমাবদ্ধ। মাইক্রোওয়েভ শব্দে 'মাইক্রো-' উপসর্গটি মাইক্রোমিটার পাল্লার দৈর্ঘ্যবিশিষ্ট তরঙ্গ বোঝায় না এবং অণুতরঙ্গ শব্দে 'অণু-' উপসর্গটি আণবিক আকৃতির তরঙ্গ প্রকাশ করে না, বরং উভয়ক্ষেত্রেই সাধারণ অর্থে 'ক্ষুদ্র তরঙ্গ' প্রকাশ করে, কারণ 'মাইক্রোওয়েভ' দ্বারা সংজ্ঞায়িত তরঙ্গগুলোর দৈর্ঘ্য সাধারণ বেতার সম্প্রচারে ব্যবহৃত তরঙ্গের দৈর্ঘাপেক্ষা ক্ষুদ্রতর।

উচ্চ ক্ষমতাসম্পন্ন মাইক্রোওয়েভের উৎস হিসেবে বিশেষ নির্বাত-নল (ভ্যাক্যুয়াম টিউব) ব্যবহৃত হয়। নিয়ন্ত্রক তড়িৎ বা চৌম্বক ক্ষেত্রের দ্বারা প্রভাবিত ইলেক্ট্রন কে শূন্যস্থানে প্রবাহ ঘটিয়ে মাইক্রোওয়েভ সৃষ্টি করা হয়। তাতে আরও থাকে ম্যাগণেট্রন (মাইক্রোওয়েভ ওভেনে ব্যবহৃত), ক্লাইস্ট্রন, চল-তরঙ্গ নল (traveling-wave tube বা TWT) এবং জাইরোট্রন।

অল্প ক্ষমতাসম্পন্ন মাইক্রোওয়েভের উৎস হিসেবে ফিল্ড ইফেক্ট ট্রানজিস্টর (কম কম্পাঙ্কের ক্ষেত্রে), টানেল ডায়োড, গান ডায়োড (Gunn diode), ইমপ্যাট ডায়োড (IMPATT diode) ইত্যাদি ব্যবহার করা হয়।

সকল উষ্ণ বস্তু হতে কিছু মাইক্রোওয়েভ কৃষ্ণবস্তু বিকিরণ (black-body radiation) নির্গত হয়, যার পরিমাণ বস্তুর তাপমাত্রার উপর নির্ভরশীল। এজন্য আবহবিদ্যায় দূরপাল্লার মাইক্রোওয়েভ পরিমাপক যন্ত্র ব্যবহার করে কোন বস্তু বা পৃষ্ঠের তাপমাত্রা মাপা হয়। নক্ষত্র হতে বিকিরিত দূর্বল মাইক্রোওয়েভ তরঙ্গ বিশ্লেষণ করে তাদের গঠন সম্পর্কে ধারণা লাভ করা যায়। মহাজাগতিক অণুতরঙ্গ পটভূমি বিকিরণ (cosmic microwave background radiation, সংক্ষেপে CMBR) বিশ্লেষণ করে মহাবিশ্বের উৎপত্তি সংক্রান্ত মহা বিস্ফোরণ তত্ত্বের অনেক তথ্য পাওয়া যায়।

প্রকারভেদ
---------

অণুতরঙ্গ কম্পাঙ্ককে (Microwave frequency) ৩টি শ্রেণীতে ভাগ করা যায় ৷ যথা :-

1. অতি উচ্চ কম্পাঙ্ক (Ultra High Frequency, সংক্ষেপে UHF)
2. অধি উচ্চ কম্পাঙ্ক (Super High Frequency, সংক্ষেপে SHF)
3. অত্যন্ত উচ্চ কম্পাঙ্ক (Extremly High Frequency, সংক্ষেপে EHF)

অণুতরঙ্গকে দুই ভাগে ভাগ করা যায় ৷ যথা:

1. পার্থিব অণুতরঙ্গ (টেরেস্ট্রিয়াল মাইক্রোওয়েভ)
2. উপগ্রহ অণুতরঙ্গ (স্যাটেলাইট মাইক্রোওয়েভ)

### ব্যবহার

1. সেলুলার যোগাযোগ
2. ডিশ টিভির সঙ্কেত বহনে
3. ওয়াই ম্যাক্স (WiMax) যোগাযোগ ব্যবস্থায়
4. বৈশ্বিক অবস্থান ব্যবস্থায় (জিপিএস GPS)
5. আবহাওয়া পর্যবেক্ষণে

তথ্যসূত্র
---------

1. ↑  Pozar, David M. (1993). *Microwave Engineering* Addison–Wesley Publishing Company. আইএসবিএন ০-২০১-৫০৪১৮-৯.
2. ↑  তথ্য ও যোগাযোগ প্রযুক্তি by মো.আব্দুল মান্নান মন্ডল ও অণুপম হালদার

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
**পল এফ. ওয়েবস্টার** হলেন একজন ব্রিটিশ সাংবাদিক যিনি ২০১৮ সাল থেকে *দ্য অবজারভারের* সম্পাদক ছিলেন  তিনি এর আগে উইল হাটন, রজার অল্টন এবং জন মুলহল্যান্ডের অধীনে ২০ বছর ধরে *দ্য অবজারভারের*  উপ-সম্পাদক ছিলেন এবং তার আগে *দ্য গার্ডিয়ানের* বিদেশী ও স্বদেশী সম্পাদক ছিলেন।

*দ্য অবজার্ভার*
---------------

ওয়েবস্টার *দ্য অবজারভারের* সম্পাদক হন গার্ডিয়ান মিডিয়া গ্রুপের প্রধান সম্পাদক ক্যাথারিন ভিনার দ্বারা প্রচারের ফলে, যিনি বলেছিলেন তিনি একজন "অসাধারণ" সম্পাদক হবেন। ওয়েবস্টার বলেন: "সম্পাদক নিযুক্ত হতে পেরে আমি আনন্দিত এবং সম্মানিত, বিশেষ করে কাগজের বিকাশের এমন একটি উত্তেজনাপূর্ণ সময়ে যখন এটি নতুন ট্যাবলয়েড বিন্যাসে পুনরায় চালু হয়েছে।"  তিনি জন মুলহল্যান্ডের স্থলাভিষিক্ত হন, যিনি এপ্রিল ২০১৮ সালে ব্রিটিশ প্রিন্ট সংবাদপত্রের ম্যানহাটন ভিত্তিক মার্কিন অনলাইন উপস্থিতিতে *গার্ডিয়ান ইউএস-* এর সম্পাদকের ভূমিকা গ্রহণ করেন।

তথ্যসূত্র
---------

টেমপ্লেট:UK newspaper editors

বাহ্যিক লিঙ্ক
-------------

* টুইটারে পল ওয়েবস্টার

টেমপ্লেট:UK newspaper editors

 



1. ↑  Kakar, Arun (২০১৮-০১-১৯)। "Paul Webster named new Observer editor as Guardian media editor leaves for Times business desk"। *Press Gazette*। সংগ্রহের তারিখ ২০১৯-০৪-০৪।
2. ↑  "Paul Webster | The Observer Journalist | Muck Rack"। *muckrack.com*। সংগ্রহের তারিখ ২০১৯-০৭-০৩।
3. ↑  "Paul Webster appointed new editor of The Observer"। *The Guardian*। ২০১৮-০১-১৮। আইএসএসএন 0261-3077। সংগ্রহের তারিখ ২০১৯-০৪-০৪।
4. ↑  "The Observer has appointed a new editor"। *The Independent*। ২০১৮-০১-১৯। ২৫ মে ২০২২ তারিখে মূলঅর্থের বিনিময়ে সদস্যতা প্রয়োজন থেকে আর্কাইভ করা। সংগ্রহের তারিখ ২০১৯-০৪-০৪।
5. ↑  "Paul Webster named as editor of The Observer"। *The Drum*। সংগ্রহের তারিখ ২০১৯-০৭-০৩।
6. ↑  "John Mulholland"। *TheGuardian.com*। সংগ্রহের তারিখ ২০ আগস্ট ২০১৯।
7. ↑  "Paul Webster appointed new editor of The Observer"। *The Guardian*। ১৮ জানুয়ারি ২০১৮। সংগ্রহের তারিখ ২০ আগস্ট ২০১৯।
***অরিজিন অব লাইফ এন্ড ইভোল্যুশন অব বায়োস্ফিয়ার*** (ইংরেজি: Origins of Life and Evolution of Biospheres, অনুবাদ 'জীবনের উৎপত্তি ও জৈবমণ্ডলের বিবর্তন') হচ্ছে একটি পির রিভিউ হওয়া বৈজ্ঞানিক সাময়িকী। যা জ্যোতির্জীববিজ্ঞান ও জীবনের সুচনা কীভাবে হলো, তা নিয়ে গবেষণা করার নিমিত্তে ১৯৬৮ সালে প্রতিষ্ঠিত হয়েছে। এটি ইন্টারন্যাশনাল সোসাইটি ফর দ্য স্টাডি অব দ্য লাইফের অফিসিয়াল সাময়িকী। এই সাময়িকীতে যেসব বিষয় নিয়ে গবেষণা পর্যবেক্ষিত হয়, তা হলো পৃথিবী এবং অন্য কোথাও কীভাবে জীবনের সুচনা হয়েছে, সেই প্রাণের বিবর্তন, বণ্টন এবং তার ভবিষ্যৎ। উদাহরণস্বরুপ, এইসব ক্ষেত্রের মধ্যে যেগুলো নিয়ে কাজ করতে দেখা যায়, তা হলো: পূর্বের পৃথিবীর পরিবেশ এবং তৎকালীন আদি জৈব রসায়ন, স্ব-প্রতিলিপিতে সক্ষম ব্যবস্থা, আরএনএ বিশ্ব প্রকল্প এবং জেনেটিক কোডের সৃষ্টির সমস্যা। ২০১৬ সালের *জার্নাল সাইটেশন রিপোর্ট* অনুসারে এর ইমপ্যাক্ট ফ্যাক্টর ১.০০০। জীবাশ্মবিদ্যার উপর সাম্প্রতিক গবেষণা অনুসারে, আনুমানিকভাবে প্রথম জীবনের সূচনার হয়েছে; ২-৩ বিলিয়ন বা ৩.৫-৩.৮ বিলিয়ন বছর পুর্বে।

অ্যাবস্ট্রাক্টস এবং নির্ঘণ্ট
----------------------------

নিমোক্ত উপাত্তভান্ডারে এই সাময়িকীটি সূচীকৃত ও সারমর্ম দেওয়া হয়েছে:

* একাডেমিক ওয়ানফাইল
* আগ্রিকোলা
* অ্যাস্ট্রোফিজিক্স ডেটা সিস্টেম
* বায়োলজিক্যাল অবস্ট্রাক্টস
* বায়োসিস
* কেমিক্যাল অবস্ট্রাক্টস সার্ভিস
* সিএসএ
* কারেন্ট কন্টেন্টস/ লাইফ সাইন্সেস
* এলসভিয়ার বায়োবেস
* ইএমবেস
* ইএমবায়োলজি
* গেইল
* জিওআর্কাইভ
* জিওবেস
* জিওরেফ
* জিওটাইটেলস
* ইবিডস
* ইনইস অটোম্যানডেক্স
* ইন্সপেক
* জার্নাল সাইটেশন রিপোর্টস/বৈজ্ঞানিক সংস্করণ
* ম্যাস স্পেক্ট্রোমেট্রি বুলেটিন
* পাবমেড/মেডলাইন
* সাইন্স সাইটেশন ইনডেক্স
* স্কোপাস
* সুম্মন বাই সিরিয়াল সলিউশনস

তথ্যসূত্র
---------

1. ↑  "Web of Science"। ২০১৬। সংগ্রহের তারিখ ২০১৭-০৭-১৮।

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)